CELEX: 32011R0162
Language: lt
Date: 2011-02-21 00:00:00
Title: 2011 m. vasario 21 d. Komisijos reglamentas (ES) Nr. 162/2011, kuriuo nustatomi ryžių intervenciniai centrai

22.2.2011   
            
            
               LT
            
            
               Europos Sąjungos oficialusis leidinys
            
            
               L 47/11
            
         KOMISIJOS REGLAMENTAS (ES) Nr. 162/2011
   2011 m. vasario 21 d.
   kuriuo nustatomi ryžių intervenciniai centrai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 41 straipsnį kartu su 4 straipsniu,
   kadangi:
   
               (1)
            
            
               Komisijos reglamento (EB) Nr. 1173/2009 (2) B priede nurodomi ryžių intervenciniai centrai, numatyti Komisijos reglamento (EB) Nr. 670/2009 (3) 2 straipsnyje. Minėto reglamento A priedas, kuriuo nustatomi kietųjų kviečių intervenciniai centrai, panaikintas 2010 m. gruodžio 3 d. Komisijos reglamentu (ES) Nr. 1125/2010, kuriuo nustatomi grūdų intervenciniai centrai ir iš dalies keičiamas Reglamentas (EB) Nr. 1173/2009 (4).
            
         
               (2)
            
            
               2009 m. gruodžio 11 d. Komisijos reglamentu (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (5), nustatytos sąlygos, kurių nuo 2010–2011 prekybos metų reikia laikytis paskiriant ir patvirtinant ryžių intervencinius centrus bei jų sandėliavimo vietas.
            
         
               (3)
            
            
               Reglamentu (ES) Nr. 1272/2009 nuo 2010 m. rugsėjo 1 d. naikinamas Reglamentas (EB) Nr. 670/2009 (ryžiams taikomos nuostatos).
            
         
               (4)
            
            
               Nuo 2010 m. rugsėjo 1 d. ryžių intervenciniai centrai, paskirti remiantis Reglamento (EB) Nr. 1234/2007 41 straipsniu, turi atitikti Reglamento (ES) Nr. 1272/2009 2 ir 3 straipsniuose nustatytus reikalavimus. Todėl Reglamentą (EB) Nr. 1173/2009 reikėtų panaikinti.
            
         
               (5)
            
            
               Remdamosi Reglamento (ES) Nr. 1272/2009 55 straipsnio 1 dalimi, valstybės narės Komisijos tarnyboms pateikė ryžių intervencinių centrų, kuriuos planuoja faktiškai paskirti, sąrašą ir šiems centrams, kuriuos jos patvirtino kaip atitinkančius būtiniausius Sąjungos teisės aktais nustatytus reikalavimus, priklausančių sandėliavimo patalpų sąrašą. Tais atvejais, kai valstybėse narėse ryžių užauginta nedaug arba atlikus vertinimą nustatyta, kad ryžių perteklių turinčių vietovių nėra, ir pakankamai ilgą laiką intervencinių priemonių nenaudota, kai kurios valstybės apie ryžių intervencinius centrus nepranešė.
            
         
               (6)
            
            
               Siekiant, kad valstybės intervencijos schema veiktų tinkamai, reikėtų, kad Komisija intervencinius centrus nustatytų pagal jų geografinę padėtį ir paskelbtų jiems priklausančių sandėliavimo patalpų sąrašą su visa ūkinės veiklos vykdytojams, kuriems taikoma valstybės intervencija, būtina informacija.
            
         
               (7)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1272/2009 2 straipsnyje nurodyti ryžių intervenciniai centrai nustatomi šio reglamento priede.
   Kiekvienam intervenciniam centrui priklausančių sandėliavimo patalpų adresai ir išsami su jais bei intervenciniais centrais susijusi informacija skelbiama internete (6).
   2 straipsnis
   Reglamentas (EB) Nr. 1173/2009 panaikinamas.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 314, 2009 12 1, p. 48.
   
      (3)  OL L 194, 2009 7 25, p. 22.
   
      (4)  OL L 318, 2010 12 4, p. 10.
   
      (5)  OL L 349, 2009 12 29, p. 1.
   
      (6)  Intervencinių centrų sandėliavimo patalpų adresai nurodyti Europos Komisijos interneto svetainėje CIRCA (http://circa.europa.eu/Public/irc/agri/cereals/library?l=/publicsdomain/cereals/intervention_agencies&vm=detailed&sb=Title).
   
      PRIEDAS
      
         Ryžių intervenciniai centrai
      
      BULGARIJA
      Пловдив
      ISPANIJA
      
                   
               
               
                  Cadiz
               
            
                   
               
               
                  Cordoba
               
            
                   
               
               
                  Sevilla
               
            
                   
               
               
                  Zaragoza
               
            
                   
               
               
                  Albacete
               
            
                   
               
               
                  Ciudad real
               
            
                   
               
               
                  Cuenca
               
            
                   
               
               
                  Lérida
               
            
                   
               
               
                  Badajoz
               
            
                   
               
               
                  Caceres
               
            
                   
               
               
                  Navarra
               
            PRANCŪZIJA
      
                   
               
               
                  Bouches-du-Rhone
               
            
                   
               
               
                  Gard
               
            GRAIKIJA
      
                   
               
               
                  Θεσσαλονίκη
               
            
                   
               
               
                  Γιαννιτσά
               
            
                   
               
               
                  Βόλος
               
            
                   
               
               
                  Λαμία
               
            VENGRIJA
      
                   
               
               
                  Jász-Nagykun-Szolnok
               
            
                   
               
               
                  Békés
               
            
                   
               
               
                  Szabolcs-Szatmár-Bereg
               
            ITALIJA
      Piemonte
      PORTUGALIJA
      
                   
               
               
                  Silo de Évora
               
            
                   
               
               
                  Silo de Cuba
               
            RUMUNIJA
      
                   
               
               
                  Ianca
               
            
                   
               
               
                  Braila
               
            
                   
               
               
                  Faurei
               
            
                   
               
               
                  Baraganul
               
            
                   
               
               
                  Palas
               
            
                   
               
               
                  Cogealac
               
            
                   
               
               
                  Movila
               
            
                   
               
               
                  Fetesti
               
            
                   
               
               
                  Tandarei
               
            
                   
               
               
                  Bucu
               
            
                   
               
               
                  Alexandria
               
            
                   
               
               
                  Corabia
               
            
                   
               
               
                  Carpinis